Es convoca el II Fòrum Ciutadà d'Alaquàs
24/03/2003 12:33:00

# Es convoca el II Fòrum Ciutadà d'Alaquàs

*   24/03/2003 12:33:00
*   [Imprimir](#)
*   Compartir
*    https://www.alaquas.org/documento.asp?id\_do=8493

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8493%2F1&title=Ajuntament%20d%27Alaqu%C3%A0s.%20Prensa.Es%20convoca%20el%20II%20F%C3%B2rum%20Ciutad%C3%A0%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8493/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8493/8493_Form_4.jpg)](https://www.alaquas.org/ficheros/documentos/2003/2/8493/8493_Form_10.jpg "<a href='https://www.alaquas.org/ficheros/documentos/2003/2/8493/8493_Form_10.jpg' target=_blank><i class='fa fa-external-link' aria-hidden='true'></i>.Es convoca el II Fòrum Ciutadà d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=8493&idioma=1&autotraduce=0)

Per primera vegada, aquest Fòrum comptarà amb les aportacions i opinions del Consell dels Xiquets i les Xiquetes d'Alaquàs

La Comissió Ciutadana d'Alaquàs ha convocat el II Fòrum Ciutadà que es celebrarà al llarg dels mesos de març i abril en Alaquàs i que estarà presidit per la jutgessa de pau Amparo Alabau. El col·lectiu organizador, format per 30 veïnes i veïns d'Alaquàs aproximadament, ha convocat a totes les entitats socials del municipi així com a totes les veïnes i els veïns de la ciutat per a que participen en aquest Fòrum que celebra enguany la segona edició i en el què s'abordaran diferents temes al voltant de la realitat social d'Alaquàs.

Aquest Fòrum estarà presidit per la Jutgessa de Pau, Amparo Alabau i el càrrec de vicepresident l'ocuparà Martín Llácer, després d'haver segut proposat per unanimitat el passat 3 de març per la Junta de Portaveus. Finalment, el dimecres 5 de març, la Comissió Ciutadana va ratificar aquesta proposta.

El Fòrum Ciutadà d'Alaquàs té com a objectiu principal esdevenir un espai públic i obert en què la ciutadania puga expressar les seues opinions al voltant d'Alaquàs. Així mateix, vol ser un punt d'encontre en el què poder aportar solucions i idees per a fer d'Alaquàs una ciutat amb millor qualitat de vida per a totes i tots.

D'entre els temes que s'abordaran en el Fòrum destaquen el Castell d'Alaquàs i el patrimoni històric i cultural de la ciutat. A més, està previst tractar en el Fòrum diferents temes d'urbanisme i medi ambient com ara el Pla d'Ordenació General Urbana o les polítiques de benestar social.

La primera sessió d'aquest Fòrum es celebrarà el dimarts 25 de març a les 20:15 hores al Castell d'Alaquàs. En ella es farà una presentació dels temes a tractar i es lliurarà el material a les i els presents. Les darreres sessions de treball es realitzaran l'1 d'abril i el 7 d'abril. La cloenda del Fòrum tindrà lloc el 10 d'abril a les 20:30 hores. En ella s'exposaran totes les conclusions extretes d'aquesta nova edició i s'oferirà l'actuació musical _Pasión de mujer_, a càrrec del grup Emilia Onrubia. Es tracta d'una actuació _performance_ en què es combina la música, la poesia, la dança i la pintura.

D'altra banda, i per primera vegada en Alaquàs, el Fòrum comptarà amb la presència de les i els menors d'Alaquàs. La Comissió Ciutadana ha decidit enguany obrir la participació al Consell dels Xiquets i Xiquetes d'Alaquàs, per la qual cosa, es celebraran diferents sessions específiques per a les i els menors tot i adapatant els textos de la Comissió al llenguatge infantil. Està previst que el Consell de les Xiquetes i els Xiquets tracte els següents temes: el Castell, la immigració i la tercera edat, que després seran traslladats al II Fòrum Ciutadà.

El Fòrum Ciutadà va celebrar la seua primera edició l'any 1999 amb l'objectiu de crear un nou referent de participació en què les veïnes i els veïns d'Alaquàs pogueren opinar sobre la seua ciutat. Les conclusions extretes en aquest Fòrum van ser publicades en el Llibre Blanc d'Alaquàs.